Burkholderia caledonica is 'n bakterie wat byvoorbeeld in Europa in grond voorkom. Die spesie is in 2001 vir die eerste keer beskryf. Burkholderia spesies speel 'n rol in die oplosbaar maak van fosfate tydens kompostering en B. caledonica is in die kompostering van rioolslyk teruggevind. Dit kan egter ook as endofiete in knobbeltjies in die blare van sommige Afrikaanse plantspesies aangetref word, veral Rubiaceae-spesies soos Vangueria latifolia, Vangueria pygmaea en Fadogia homblei. Die endofiete kan uit hulle blare geïsoleer word en daar is gedink dat hulle aparte spesies verteenwoordig. Van die bakterieë uit Pavetta schumanniana se blare het byvoorbeeld die voorlopige wetenskaplike naam Candidatus B. schumannianae gekry. In 'n DNS-navorsing deur Verstraete et. al. het die egter duidelik geword dat die bakterië wat uit die grond van Skotland en Nederland, die grond van Afrika en van die blare van party Afrikaanse plantespesies geïsoleer is net tot een spesies B. caledonica behoort. Die verskille tussen endofiete en vrylewende bakterië is nie groot nie. Daar is wel party geografiese verskille. Burkholderia fungorum sp. nov. and Burkholderia caledonica sp. nov., two new species isolated from the environment, animals and human clinical samples.